
Riigihanke „Narva Laste Loomemaja rekonstrueerimistööd II” 
avatud hankemenetluse korraldamine 
1. Asjaolud ja menetluse käik
Narva Linnavalitsuse Linnavara- ja Majandusamet (LVMA) viib ellu Euroopa struktuuri-fondidest rahastatavat projekti „Narva Laste Loomemaja rekonstrueerimine ja varustamine“. Projekti rahastatakse Euroopa Regionaalarengu Fondist (ERF). Avatud noortekeskuste, teavi-tamis- ja nõustamiskeskuste ning huvikoolide kaasajastamise meetme siseriiklikuks rakendus-üksuseks on Elukestva Õppe Arendamise Sihtasutus Innove. Narva linna omafinantseeringu suurus on kinnitatud Narva Linnavolikogu 06.03.2008.a otsusega nr 53 „Projekti «Narva Laste Loomemaja rekonstrueerimine ja varustamine» sildfinantseerimise lubamine ja oma-finantseeringu kinnitamine“. 
Tegemist on korduva hankemenetlusega. Narva Linnavalitsuse (NLV) 27.01.2010 korralduse nr 84-k alusel Narva Laste Loomemaja rekonstrueerimistööde teostamiseks välja kuulutatud riigihange (viitenumber 116996) on lõpetatud kõigi pakkumuste tagasilükkamisega põhjusel, et kõigi vastavaks tunnistatud pakkumuste maksumused ületasid riigihanke eeldatavat maksu-must (NLV 10.03.2010 korraldus nr 309-k). 

Arvestades nurjunud hankemenetluse tulemusi, on LVMA vähendanud kavandatavaid tööde mahte nii, et hankelepingu eeldatav maksumus vastaks kehtivale turuhinnale. Kuna projekti raames teostatavate ehitustööde hankelepingu eeldatav maksumus ületab riigihanke hanke-menetluse korraldamise kohustuse maksumuse piirmäärasid (2008. aastal ja hiljem alustatud ehitustööde riigihanke korral 250 000 eurot), teeb LVMA ettepaneku algatada ehitustööde tellimiseks riigihanke avatud hankemenetlus riigihangete seaduses sätestatud korras. 
Narva linna (LVMA kaudu) ning Osaühingu ZOROASTER vahel 11.12.2009.a. sõlmitud käsunduslepingu nr 212 alusel koostab käsundisaaja riigihanke „Narva Laste Loomemaja rekonstrueerimistööd II” hankedokumendid ning korraldab koostöös käsundiandjaga hanke-menetluse läbiviimist. 

Hankedokumendid on kooskõlastatud, vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-dele 4 ja 5, Narva Linnavalitsuse 29.12.2005.a korraldusega nr 1400-k „Riigihanke konkursikomisjoni koosseisu kinnitamine“ moodustatud riigihanke konkursikomisjoni esimehega.
2. Õiguslikud alused

RHS § 10 lg 1 p 2 alusel riigihangete seaduses sätestatud korda on kohustatud järgima kohali-ku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija.

RHS § 2 lg 2 kohaselt, riigihangeteks riigihangete seaduse tähenduses on muuhulgas hankija poolt ehitustööde tellimine. RHS § 15 lg 1 p 2 järgi, riigihanke hankemenetluse korraldamise, ehitustööde kontsessiooni andmise ja ideekonkursi korraldamise kohustuse maksumuse piir-määr riigihangete seaduse tähenduses on 2008. aastal ja hiljem alustatud riigihangete puhul ehitustööde hankelepingu ja ehitustööde kontsessiooni korral 250 000 eurot.
Vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-le 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. HMS § 2 lg 2 ütleb sõnaselgelt, et riigihankemenetlusele ei kohaldu haldusmenetluse seaduse sätted. Riigi-hankemenetlus on avalik-õiguslik erimenetlus, mis on allutatud vahendatud halduskohtulikule kontrollile.
Seega ei ole käesoleva korralduse puhul tegemist haldusorgani poolt haldusülesande täitmisel avalik-õiguslikus suhtes üksikjuhtumi reguleerimiseks antud, isiku õiguste või kohustuste tekitamisele, muutmisele või lõpetamisele suunatud eksternse õigusaktiga, mistõttu „Riigi-hangete läbiviimise reglemendi“ §-s 6 nimetatud linnavalitsuse korraldusele ei laiene haldus-menetluse seaduses haldusaktidele sätestatud imperatiivsed nõuded (menetlus, vorm, vaidlus-tamisviide jms). 

Tulenevalt RHS § 13 lg-st 3 on hankijal õigus volitada teisi isikuid tegema hankemenetlusega seotud toiminguid.
3. Otsus
3.1. Algatada ehitustööde tellimiseks riigihanke „Narva Laste Loomemaja rekonstrueerimis-tööd II“ avatud hankemenetlus, vastavalt juurdelisatud hankedokumentidele.
3.2. Määrata ülalnimetatud riigihankes hankijaks Narva Linnavalitsuse Linnavara- ja Majandusamet (LVMA) ja riigihanke eest vastutavaks isikuks LVMA koosseisuväline projektijuht Ilona Ignatuhhina.

3.3. Volitada Osaühingut ZOROASTER (registrikood 11001126) teostama hankemenetluse-ga seotud toiminguid.

3.4. Volitada LVMA direktori kohusetäitjat Tamara Luigas´t sõlmima edukaks tunnistatud pakkumuse esitanud pakkujaga ehitustööde hankeleping.

4. Rakendussätted

4.1. Korraldus jõustub teatavakstegemisest.
4.2. Pakkuja, taotleja või hankemenetluses osalemisest huvitatud isik võib vaidlustada hanki-ja tegevuse riigihangete seaduses sätestatud korras.

